ಕಮಲ್ ಪಂತ್ ಕ್ರಮಕ್ಕೆ ಅಂಡರ್ವರ್ಲ್ಡ್ ಸುಸ್ತು ಗೂಂಡಾ ಕಾಯ್ದೆ, ಗಡಿಪಾರಿಗೆ ಪಾತಕಿಗಳು ಪುಕಪುಕ! ಬೆಂಗಳೂರು: ಕಮಲ್ ಪಂತ್.. ಬೆಂಗಳೂರು ನಗರ ಪೊಲೀಸ್ ಆಯುಕ್ತ. ಇವರ ಹೆಸರು ಕೇಳಿದ್ರೆ ಸಾಕು ಸಿಲಿಕಾನ್ ಸಿಟಿ ಅಂಡರ್ ವಲ್ಡ್ನಲ್ಲಿ ಌಕ್ಟೀವ್ ಆಗಿರೋ ದೊಡ್ಡ ದೊಡ್ಡ ಪಂಟ್ರುಗಳಿಂದ ಪುಡಾರಿಗಳವರೆಗೂ ನಡುಗೋಕೆ ಶುರುಮಾಡ್ತಾರೆ. ಕೆಲವರು ಮಚ್ಚು ಲಾಂಗು ಹಿಡ್ಯೋದನ್ನೆ ಬಿಟ್ರೆ ಮತ್ತೆ ಕೆಲವ್ರು ಊರನ್ನೆ ಬಿಡ್ತಿದ್ದಾರೆ. ಇದಕ್ಕೆ ಕಾರಣ ಅವರ ಆ ಒಂದು ಅಸ್ತ್ರ. ಗೂಂಡಾ ಌಕ್ಟ್ ಅಂದ್ರೆ ಸಾಕು ಪತರುಗುಟ್ಟುವ ರೌಡಿಶೀಟರ್ಸ್ ಕಮಲ್ ಪಂತ್ ಕಮಿಷನರ್ ಆಗಿ ಬಂದ ಒಂದೇ ವರ್ಷದಲ್ಲಿ 26 ಜನ ನಟೋರಿಯಸ್ ರೌಡಿಶೀಟರ್ಸ್ನ ಗೂಂಡಾ ಌಕ್ಟ್ ಅಡಿಯಲ್ಲಿ ಬಂಧಿಸಿದ್ದು, 10 ಮಂದಿಯನ್ನ ನಗರದಿಂದ ಗಡಿಪಾರು ಮಾಡಲಾಗಿದೆ. ಕಳೆದ ಮೂರು ವರ್ಷಗಳಿಗೆ ಹೋಲಿಸಿದ್ರೆ ಕಮಲ್ ಪಂತ್ ಪೊಲೀಸ್ ಕಮಿಷನರ್ ಆಗಿ ಬಂದ ನಂತರ ಅಂಡರ್ ವಲ್ಡ್ ಆಕ್ಟೀವಿಟೀಸ್ಗೆ ಹೆಚ್ಚು ಬ್ರೇಕ್ ಬಿದ್ದಿದೆ. ಕೇವಲ ಗೂಂಡಾ ಌಕ್ಟ್ ಹಾಕಿ ರೌಡಿಗಳನ್ನ ಗಡಿಪಾರು ಮಾಡಿದ್ದಲ್ಲದೇ ಏಕಕಾಲಕ್ಕೆ ನಗರದ 2 ಸಾವಿರಕ್ಕೂ ಅಧಿಕ ರೌಡಿಶೀಟರ್ಸ್ ಮನೆ ಹಾಗೂ ಪರಪ್ಪನ ಅಗ್ರಹಾರ ಜೈಲಿನ ಮೇಲೂ ದಾಳಿ ನಡೆಸಿದ ಕೀರ್ತಿ ಕಮಲ್ ಪಂತ್ರದ್ದು. ನಗರದ ಸುಮಾರು ಐನೂರಕ್ಕೂ ಹೆಚ್ಚು ರೌಡಿಶೀಟರ್ಸ್ನಿಂದ ಮತ್ತೆ ಕ್ರೈಂನಲ್ಲಿ ಇನ್ವಾಲ್ವ್ ಆಗಲ್ಲ ಅಂತ ಮುಚ್ಚಳಿಕೆ ಬಾಂಡ್ನ್ನ ಕೂಡ ಬರೆಸಿಕೊಳ್ಳಲಾಗಿದೆ. ಕೇವಲ ಅಂಡರ್ ವಲ್ಡ್ ಮಾತ್ರವಲ್ಲದೇ ಮಾದಕವಸ್ತು ಮಾರಾಟ ಜಾಲಕ್ಕೂ ಸರಿಯಾಗಿ ಬಿಸಿ ಮುಟ್ಟಿಸಲಾಗಿದೆ. ಕಳೆದೊಂದು ವರ್ಷದಲ್ಲಿ ಕಮಲ್ ಪಂತ್ರ ಮಾರ್ಗದರ್ಶನದಲ್ಲಿ ಬೆಂಗಳೂರು ನಗರದಾದ್ಯಂತ ಮಾದಕವಸ್ತು ಕುರಿತಾಗಿ ಜಾಗೃತಿ ಮೂಡಿಸುವ ಕಾರ್ಯ ಮಾಡಲಾಗಿದೆ. ಅಲ್ಲದೇ ಮಾದಕವಸ್ತು ಮಾರಾಟದ ಅಡ್ಡೆಗಳ ಮೇಲೆ ದಾಳಿ ಮಾಡಿ 4,547 ಕೇಸ್ ದಾಖಲು ಮಾಡಿದ್ದು, 5741 ಡ್ರಗ್ ಪೆಡ್ಲರ್ಗಳನ್ನ ಜೈಲಿಗಟ್ಟಲಾಗಿದೆ. ಒಟ್ಟಿನಲ್ಲಿ ಕಮಿಷನರ್ ಕಮಲ್ ಪಂತ್ ಖಡಕ್ ನಿರ್ಧಾರ ಹಾಗೂ ದಕ್ಷ ಕಾರ್ಯಕ್ಷಮತೆಯಿಂದ ಅಂಡರ್ ವಲ್ಡ್ನ ಪಾತಕಿಗಳ ಜೊತೆ ಡ್ರಗ್ ಜಾಲದ ಕಿಂಗ್ ಪಿನ್ಗಳು ಸಿಟಿ ಬಿಟ್ಟು ಓಡುವಂತಾಗಿದೆ. ಮುಂದೆ ಕೂಡ ಕಮಲ್ ಪಂತ್ ಇದೇ ರೀತಿ ಕಾರ್ಯಾಚರಿಸಿ ಪುಡಾರಿಗಳು ಕ್ರೈಮ್ ಅಡ್ಡಾಗೆ ಇಳಿಯೋಕೂ ಭಯಪಡುವಂತಾದ್ರೆ ಉದ್ಯಾನ ನಗರಿ ಪ್ರಶಾಂತವಾಗಿರೋದ್ರಲ್ಲಿ ಎರಡು ಮಾತಿಲ್ಲ. ವಿಶೇಷ ಬರಹ ಶಿವಕುಮಾರ್, ನ್ಯೂಸ್ ಫಸ್ಟ್, ಬೆಂಗಳೂರು..